Brazil će generalnu probu za Svjetsko prvenstvo i prvu utakmicu protiv Hrvatske imati protiv Srbije 4. lipnja. Još nije poznato gdje će se utakmica igrati, ali postoje samo dvije opcije, Maracana u Rio de Janeiru ili stadion u Sao Paulu.

- Dogovorili smo se s Nogometnim savezom Brazila da četvrtog lipnja u Sao Paulu ili Riju odigramo prijateljsku utakmicu. Domaćinu prvenstva bit će to generalna proba za start prvenstva koji započinju 12. lipnja utakmicom protiv Hrvatske - rekao je predsjednik Nogometnog saveza Srbije Tomislav Karadžić.